Előterjesztés Zalakaros Város Önkormányzat Képviselőtestülete 2023. március 9-én tartandó ülésére

Tárgy: 	A 0131/1 hrsz.-ú terület („20 ha-os terület”) kiemelt fejlesztési területté nyilvánítása

Az előterjesztést készítette: Klie Zoltán, főépítész

Tisztelt Képviselőtestület!


A Képviselő-testület a 21/2023. (II. 09.) számú határozatában döntött, hogy a 0131/1 hrsz.-ú (volt szennyvízszikkasztó) telken lévő törvényi előírást módosítását kezdeményezi: „tájképvédelmi szempontból kiemelten kezelendő terület” övezet törlése.

Kértük az állami főépítész támogató nyilatkozatát. 
A főépítész 2023. február 27-én kelt levelében támogatja kezdeményezésünket: a „tájképvédelmi szempontból kiemelten kezelendő terület” övezet törlési szándékunkat és a napenergia telep kijelölését. A tájképvédelmi szempontból kiemelten kezelendő terület övezetében illetékes szerv a Balaton-felvidéki Nemzeti Park Igazgatóság.

A feladat elvégzésének lebonyolítási módja egy rendezési tervmódosítási folyamat indítása. Az eljárás gyorsított (egyszerűsített) lebonyolítása úgy lehetséges, ha a Képviselő-testület kiemelt fejlesztési területté nyilvánítja a 0131/1 hrsz.-ú, ~20 ha-os területet.

Ezt követően indulhat a rendezési terv egyszerűsített eljárással történő módosítása: napenergia telep céljára szolgáló különleges beépítésre nem szánt terület kijelölése. 
Ebben a munkában (a törvényi háttér korlátozás feloldása) számíthatunk az országgyűlési képviselő / államtitkár támogatására is.

Tervezett lépések:
	- tervezési ajánlatok bekérése;
	- tervező kiválasztása;
	- tervezői szerződés kötése;
	- a rendezési tervmódosítás levezénylése az E-tér rendszeren keresztül.

[image: ]
A tervezési terület helye


Határozati javaslat:

A Képviselő-testület:
1. a 0131/1 hrsz.-ú önkormányzati területet kiemelt fejlesztési területnek nyilvánítja.
2. felkéri a polgármestert, hogy a rendezési tervmódosítás érdekében a szükséges lépéseket kezdeményezze.

Határidő:		azonnal 
Felelős:               	Novák Ferenc, polgármester
Operatív felelős: 	Klie Zoltán, főépítész

Zalakaros, 2023. március 9.						





Novák Ferenc
 polgármester




Melléklet:	- Állami Főépítészi Iroda levele 

Zalakaros





